PressReader - Sarie Partytjie: 2017-09-08 - 5 mi­nu­te met koek­bak-duo
5 mi­nu­te met koek­bak-duo
Die prag­koe­ke in dié uit­ga­we is die han­de­werk van Ma­ri-Lou­is Guy en haar broer Cal­lie Ma­ritz van www.ca­ke­bre­ad.co.za. Ons het gaan in­loer
Sarie Partytjie - 2017-09-08 - Inhoud -
Wat is die top­wenk as jy kin­der­par­ty­tjie­koe­ke bak?
T­rek jou kin­der­skoe­ne aan en plaas jou­self in die wê­reld van jou haas­bek­kie of am­per­tie­ner. Ver­geet dan al die re­ëls en ge­niet die voor­reg om iets be­son­ders vir jou kind te doen.
Wat mag jy nooit doen as jy so ’n koek bak nie?
’n S­keut rum in­gooi nie! En ’n te groot koek bak nie – daar is iets ont­set­tend hart­seer aan ’n on­op­ge­ë­te ge­sny­de koek. Wees ook ver­sig­tig vir stok­kies of te klein goe­ter­tjies wat nie eet­baar is nie. Nog ’n wenk: Moe­nie die koek al­leen los met jou kin­ders voor die partytjie nie. Een van ons s’n het al ’n hap uit die hoek ge­vat en sol­daat­speel­goed in die Fro­zen-koek ge­druk!
Wat is tans die koek­gier vir kin­der­par­ty­tjies?
Voor­heen was 3D-koeke (uit­ge­sny­de ge­doen­tes) in die mo­de, maar nou word lae koek op me­kaar ge­sta­pel. Gaan gek en ver­sier dit oor­da­dig – met e­nig­iets van drup­pels wat af­loop, tot koe­kies, krum­mels, me­rin­gues of wat ook al.
Be­to­we­ring word ge­vind in die wê­rel­de van Elon Musk en ons was nog nooit so baie met die
maan, ster­re en ko­me­te ge­pla nie. Alles van ’n wê­reld net bui­te ons be­reik is ge­wild. Dink maar aan die een­ho­ring ( u­ni­corn) se ma­gie­se krag wat bly be­koor, en reënboë wat o­ral te sien is.
Room­ys­koe­ke is ook groot en wat ons op die oom­blik vir ons kin­ders maak. Dit is reeds dae voor die tyd klaar en el­ke krie­sel­tjie word ge­ëet.
As ek niks kan bak nie, hoe kan ek steeds sorg vir ’n kin­der­par­ty­tjie­koek?
Nog nooit was dit mak­li­ker om ’n ver­jaar­dag­koek op te to­wer nie. Met klaar­ge­maak­te spons­koe­ke en selfs reeds aan­ge­maak­te win­kel­ver­sier­sel het jy net no­dig om dit kre­a­tief te ver­sier. Of nog mak­li­ker, maak ’n room­ys­koek (soos op die voor­blad)!
Bot­ter­ver­sier­sel of fon­dant?
As dit by smaak kom, wen bot­ter­ver­sier­sel el­ke keer. Ons ver­sier ook eer­der met ge­koop­te lek­ker­tjies as fon­dant­fi­guur­tjies.